Dr Ueli Muurer, das isch e hmhmhm,  är isch nur zwaiti Waal als Bundesdesroot.  Sobald är s Muul ufmacht kunnt numme  hmhmhm.  Dr Christoph laitet iin vo frieh bis schboot.    Dr Pabscht in Rom isch laider au e hmhmhm,  Är handled gaischtlig kopfloos opportun.  Är holt so Bischöf zrugg, und das sinn hmhmhm,  Sy wysses Gwändli färbt sich dunggelbruun.    Dr Marcel Ospel isch und blybt e hmhmhm,  är schwimmt im Gäld, doch das verliert sy Raiz  Wo ane mit de Stitz frogt sich das hmhmhm,  I ha Lokalverbot in jeder Baiz.    Dr Roland Nef gheert au zue dääne  hmhmhm,  wo syyni Ex aabietet virtuell.  Dr Schmid dä fluecht: "Hätt ich e bessers Händli gha,  wär ich no Bundesroot - Eventuell."    Dr Bush isch wägg, das riise groosse hmhmhm.  E riise Schlachtfäld het är hinderloo.  Mir wisste was mir miechte mit däm hmhmhm,  als letschte Häftling in Guantanamo.    Was mache mir mit dääne vyyle hmhmhm?  Es git kai Leesig, oder ebbe doch?  Mir nämme all die myyse, fyyse hmhmhm,  uf Gänf und wärfe die ins  schwarze Loch.